LISA 13

põhikooli 01.09.2015 õppekavale

**Üld- ja valdkonnapädevuste kujundamine tunniväliste tegevuste kaudu**

|  |  |  |
| --- | --- | --- |
| **Jrk nr** | **Üldpädevused - üldpädevused kujunevad kõigi õppeainete kaudu, tunni- ja koolivälises tegevuses** | **Igal õppeaastal toimuvad ülekoolilised tegevused/ osalemine koolivälistes tegevustes** |
| 1 | **kultuuri- ja väärtuspädevus** – suutlikkus hinnata inimsuhteid ning tegevusi üldkehtivate moraalinormide seisukohast; tajuda ja väärtustada oma seotust teiste inimestega, loodusega, oma ja teiste maade ning rahvaste kultuuripärandiga ja nüüdisaegse kultuuri sündmustega, väärtustada loomingut ja kujundada ilumeelt;  Hinnata üldinimlikke ja ühiskondlikke väärtusi, väärtustada inimlikku, kultuurilist ja looduslikku mitmekesisust; teadvustada oma väärtushinnanguid; | Kirjandusnädal  Kooli aktused  Teemanädalad  Kontserdid  Vabariigi aastapäeva tähistamise nädal/ Eesti nädal  Tootsi ja Teele valimine kooli aastapäeval  Näitused ja stendid  Matkapäevad  Teatripäev  Temaatiliste plakatite tegemine  Jõulunädalal klasside kaunistamine ja jõulupidu  Osalemine rahvusvahelistes projektides |
| 2 | **sotsiaalne ja kodanikupädevus** – suutlikkus ennast teostada, toimida teadliku ja vastutustundliku kodanikuna ning toetada ühiskonna demokraatlikku arengut; teada ning järgida ühiskonnas kehtivaid väärtusi; austada erinevate keskkondade reegleid ja ühiskondlikku mitmekesisust; teha koostööd teiste inimestega erinevates situatsioonides; aktsepteerida inimeste ja nende väärtushinnangute erinevusi ning arvestada neid suhtlemisel; | Õpilaste korraldatavad kooli üritused:  „Leib ja lilled“, karneval, teatripäev  Jõulunädala korraldamine, kohvik  Matkapäevad  Spordi- ja tervisenädalad  III kooliastmes külaskäik Jõgeva Politsei- ja kohtumajja, vestlus noorsoopolitseinikuga  Vabariigi aastapäeva tähistamine |
| 3 | **enesemääratluspädevus** – suutlikkus mõista ja hinnata iseennast, oma nõrku ja tugevaid külgi; analüüsida oma käitumist erinevates olukordades; käituda ohutult ja järgida tervislikke eluviise; lahendada suhtlemisprobleeme; | Spordiüritused  Tervisenädala üritused  Matkapäevad  Vastlapäev  Nõidade olümpia algklassides  Terviseedenduslikes projektides osalemine (Suitsuprii klass) |

|  |  |  |
| --- | --- | --- |
| **Jrk nr** | **Üldpädevused - üldpädevused kujunevad kõigi õppeainete kaudu, tunni- ja koolivälises tegevuses** | **Igal õppeaastal toimuvad ülekoolilised tegevused/ osalemine koolivälistes tegevustes** |
| 4 | **õpipädevus** – suutlikkus organiseerida õppekeskkonda individuaalselt ja rühmas ning hankida õppimiseks, hobideks, tervisekäitumiseks ja karjäärivalikuteks vajaminevat teavet; planeerida õppimist ning seda plaani järgida; kasutada õpitut erinevates olukordades ja probleeme lahendades; seostada omandatud teadmisis varemõpituga; analüüsida enda teadmisi ja oskusi, motiveeritust ja enesekindlust ning selle põhjal edasiõppimise vajadust; | Olümpiaadid  Viktoriinid  Mälumängud  Teemanädalad  1.klassi aabitsapidu  Jõulunädal  Karjäärinädal  Pranglimine, matemaatikavõistlus „Känguru“  Mõttespordiga tegelemine  Teaduskoolis osalemine |
| 5 | **suhtluspädevus** – suutlikkus ennast selgelt, asjakohaselt ja viisakalt väljendada nii emakeeles kui ka võõrkeeltes, arvestades olukordi ja suhtluspartnereid ning suhtlemise turvalisust, ennast esitleda, oma seisukohti esitada ja põhjendada; lugeda ning eristada ja mõista teabe- ja tarbetekste ning ilukirjandust; kirjutada eri liiki tekste, kasutades korrektset viitamist, kohaseid keelevahendeid ja sobivat stiili; väärtustada õigekeelsust ja väljendusrikast keelt ning kokkuleppel põhinevat suhtlemisviisi; | Esitlused, konverentsid  Loovtööde ja uurimistööde sooritamine  Koolilehe väljaandmine  Teemanädalad |
| 6 | **matemaatika-, loodusteaduste ja tehnoloogiaalane pädevus** – suutlikkus kasutada matemaatikale omast keelt, sümboleid ning meetodeid~~;~~ koolis ja igapäevaelus; suutlikkus kirjeldada ümbritsevat maailma loodusteaduslike mudelite ja mõõtmisvahendite abil ning teha tõenduspõhiseid otsuseid; mõista loodusteaduste ja tehnoloogia olulisust ja piiranguid; kasutada uusi tehnoloogiaid eesmärgipäraselt; | Loodusainete ja matemaatika teemapäevad ja - nädalad  Lible laat  Lemmikloomapäev |
| **Jrk nr** | **Üldpädevused - üldpädevused kujunevad kõigi õppeainete kaudu, tunni- ja koolivälises tegevuses** | **Igal õppeaastal toimuvad ülekoolilised tegevused/ osalemine koolivälistes tegevustes** |
| 7 | **ettevõtlikkuspädevus** – suutlikkus ideid luua ja neid ellu viia, kasutades omandatud teadmisi ja oskusi erinevates elu- ja tegevusvaldkondades; näha probleeme ja neis peituvaid võimalusi, aidata kaasa probleemide lahendamisele; seada eesmärke, koostada plaane, neid tutvustada ja neid ellu viia; korraldada ühistegevusi ja neist osa võtta, näidata algatusvõimet ja vastutada tulemuste eest; reageerida loovalt, uuendusmeelselt ja paindlikult muutustele ning võtta arukaid riske. | Karneval  Lible laat  Osavõtt „Kaitse end ja aita teist“ võistlusmängust  Õpilasesinduse projektid  Lemmikloomapäev  Gümnaasiumi pulm |
| 8 | **digipädevus-** suutlikkus kasutada uuenevat digitehnoloogiat toimetulekuks kiiresti muutuvas ühiskonnas nii õppimisel, kodanikuna tegutsedes kui ka kogukondades suheldes; leida ja säilitada digivahendite abil infot ning hinnata selle asjakohasust ja usaldusväärsust; osaleda digitaalses sisuloomes sh tekstide, piltide, multimeediumide loomisel ja kasutamisel; kasutada probleemilahenduseks sobivaid digivahendeid ja võtteid, suhelda ja teha koostööd erinevates digikeskkondades; olla teadlik digikeskkonna ohtudest ning osata kaitsta oma privaatsust, isikuandmeid ja digitaalset identiteeti; järgida digikeskkonnas samu moraali- ja väärtuspõhimõtteid nagu igapäevaelus. | Esitlused erinevate ürituste raames ja ainetundides  Nutitelefoniga orienteerumine  Stuudiumi kasutamine  Loovtöö ja uurimistöö sooritamine  Pranglimine  Videoklippide valmistamine kooli üritustest  Koolitused, õpitoad ja loengud  Õpilaskonverents |